Η επίδραση έκκεντρων ισοκινητικών φορτίων υψηλής έντασης στα μηχανικά χαρακτηριστικά αλμάτων με αργό και γρήγορο κύκλο διάτασης-βράχυνσης:
Creators: name: Ιγνατιάδης, Κωνσταντίνος Φωτίου
Publisher: name: Aristotle University of Thessaloniki
Year: 2011
Subjects: Έκκεντρα ισοκινητικά φορτία
Κατακόρυφο άλμα και με πτώση από ύψος
Κύκλος διάταση-βράχυνση
Eccentic isokinetic loads
Vertical counter movement jump and vertical drop jump
Stretch shortening cycle (SSC)

description: Η έκκεντρη προπόνηση οδηγεί σε αύξηση της μυϊκής δύναμης, υπερτροφία και ισχύ. Σε ανασκόπηση της βιβλιογραφίας φάνηκε ότι η αποτελεσματικότητα της έκκεντρης άσκησης με τη χρήση πολυαρθρικού ισοκινητικού δυναμόμετρου, που προσομοιώνει πολλά στοιχεία της κλειστής κινηματικής αλυσίδας (κίνηση των κατακόρυφων αλμάτων), δεν έχει μελετηθεί. Σκοπός, λοιπόν, της παρούσας εργασίας ήταν η αξιολόγηση ενός προπονητικού προγράμματος έκκεντρης άσκησης, σε πολυαρθρικό ισοκινητικό δυναμόμετρο, ως προς τις μεταβολές που επιφέρει στα μηχανικά χαρακτηριστικά αλμάτων με αργό (CMJ) και γρήγορο κύκλο (DJ40) διάτασης - βράχυνσης (pre-post exercise). Στην έρευνα συμμετείχαν 16 δοκιμαζόμενοι: 8 ερασιτέχνες ποδοσφαιριστές και 8 μη προπονημένοι (ΟΠ, n=8 και OE, n=8). Το προπονητικό πρόγραμμα, διάρκειας 8 εβδομάδων, εφαρμόστηκε σε ισοκινητικό πολυαρθρικό δυναμόμετρο, με ταχύτητα 0,40m/s, 130-160ο εύρος κίνησης στην άρθρωση του γονάτου και επιβάρυνση 80-90% της μέγιστης έκκεντρης δύναμης (Feccmax). Για τη μέτρηση των μηχανικών χαρακτηριστικών χρησιμοποιήθηκαν δύο δυναμοδάπεδα (KISTLER 9281 CA και ΑΜΤΙ-OR-6000) και μια ιδιοκατασκευή ισοκινητικού τύπου (ΥΔΡΟΜΗΧΑ-ΝΙΚΗ Α.Ε.). Για την αξιολόγηση των δεδομένων χρησιμοποιήθηκε το στατιστικό πακέτο SPSS 17.0 windows. Το επίπεδο σημαντικότητας ορίστηκε στο 5% (p≤0.05). Τα αποτελέσματα έδειξαν ότι το πρόγραμμα που επιλέχτηκε βελτίωσε στατιστικά σημαντικά τη μέγιστη έκκεντρη δύναμη και τα άλματα με αργό κύκλο διάτασης - βράχυνσης. Η υψηλή ταχύτητα κίνησης του ισοκινητικού μηχανήματος ίσως αποτελεί ανασταλτικό παράγοντα για προσαρμογές τόσο στις μορφές δύναμης που ελέγχθηκαν, όσο και στα άλματα με γρήγορο κύκλο διάτασης - βράχυνσης. Μια προοπτική μελλοντικής έρευνας είναι και η συμπερίληψη αλμάτων σε επιλεγμένα προπονητικά προγράμματα έκκεντρης άσκησης.
description: The eccentric training leads to increased muscle strength, hypertrophy and power. In reviewing the literature it appeared that the effectiveness of eccentric exercise using a multi-joint isokinetic dynamometer, which simulates many aspects of the closed chain kinematic (vertical jumping motion), had not been studied. Therefore, the purpose of this study was to evaluate the changes made in the mechanical characteristics of jumps with slow (CMJ) and fast (DJ40) stretch - shortening cycle (pre-post exercise) in a training program of eccentric exercise using a multi-joint isokinetic dynamometer. Study participants were 16 subjects: 8 amateur soccer players (Training group, n = 8) and 8 non-trained (Control group, n = 8). The training program (duration 8 weeks) was applied in a multi-joint isokinetic dynamometer at a speed of 0,40 m/s, 130-160o range of motion (ROM) in the knee joint and intensity 80-90% of the maximum eccentric strength (Feccmax). To measure the mechanical characteristics two force plates (KISTLER 9281 CA and AMTI-OR-6000) were used along with a custom-built isokinetic type machine (YDROMICHANIKI S.A.). For data evaluation the statistical package SPSS 17.0 for windows was used. Significance level was set at 5% (p ≤ 0.05). The results showed that the chosen program significantly improved maximum eccentric strength and jumps with a slow stretch-shortening cycle. The high-speed motion of the isokinetic machine may be a limiting factor for changes in both forms of strength that have been tested and in jumps with a fast stretch-shortening cycle. A perspective for future research is the contribution of jumps in selected training programs of eccentric exercise.